Publication: Magyar Közlöny
Issue: MK-2002-17 (Year: 2002, Number: 17)
Era: 1990-2004
Section: 1999. évi XCV. törvény (Kk. tv.) 3—4. §-ában foglaltaknak.
Paragraph Index: 689

k) oszlopában szerepeltetni kell. Az l) Összesen oszlopban a lejárt, a lejárattal feltüntetett, illetve a lejárat nélküli oszlopok összesített értékét az eszközoldali értékvesztés (céltartalék) levonásával kell kimutatni. A 13.1 Betétek sorban a látra szóló betétek és betét jellegû források a b) 0—7 nap oszlopba kerülnek, míg a lekötött betéteket az esedékességüknek megfelelõ idõkategóriába kell besorolni. A folyamatos lekötésû betéteket a legközelebbi megújuló lekötési idõpontnak megfelelõ lejáratnál kell szerepeltetni. A 13.11 Lakossági betétek sorban a lakossági betéti konstrukciókat igénybe vevõ magánszemélyektõl gyûjtött betéti forrásokat kell szerepeltetni. A betétállomány fennmaradó részét a 13.12 Egyéb betétek sorban kell szerepeltetni. A 13.4 Hitelezõi jogot megtestesítõ értékpapírok sorban a kibocsátott értékpapírokat a lejárat (esedékesség) szerint, amennyiben valamelyik konstrukciójú értékpapír konkrét lejárathoz nem köthetõ, akkor a 0—7 nap közötti oszlopban kell jelenteni. A 21. Bázispozíció sorban kimutatott értékek a hátralévõ futamidõ szerinti összesített (11. és 12. sor) eszköz- és (13. és 14. sor) forrástételek oszloponkénti különbségeként számítandó. A 22. Halmozott bázispozíció sorban az egymást követõ oszlopokban számított bázispozíciók összeadásával létrejött értékeket, azaz a kumulált összeget kell feltüntetni. A mérlegtételek bázispozíciójának módosítását a 31—37. sorokban kell elvégezni az egyes lejáratkor fel nem vett betéteknek, valamint a lejárat nélküli eszközöknek, illetve forrásoknak — a várható teljesítéshez igazodó — átcsoportosítása miatt. A lejárat nélküli tételt csak akkor kell átcsoportosítani, ha a hitelintézetnek biztos tudomása van arról, hogy abból egy meghatározott idõintervallumban bevétele (pl. a székház eladásra kerül) vagy kiadása keletkezik. (A saját tõke nem átcsoportosítható!) A módosító adatok alapértelmezésben — mivel fõleg forrásoldali változásokat jelentenek — a bázispozíció értékét csökkentõ tételek, ezért a számítás során mint levonandó összeget kell figyelembe venni, de a negatív elõjeleket nem kell kitenni. A lejárat nélküli eszközök hozzáadandó tételek a bázispozícióhoz. Az elõjeleket itt sem kell kitenni, de az ugyanazon sorban lévõ ellentétes — az alapértelmezéstõl eltérõ — változásnál a negatív elõjelet ki kell tenni. A 31. Betétek átcsoportosítása sorban a másik idõoszlopba áthelyezendõ betétösszegeket kell feltüntetni. Itt azokat a látra szóló betéteket, folyamatos lekötésû betéteket, külön sorban kiemelve a lakosságot, illetve azt a lejárt, fel nem vett, vagy a lejáratkor várhatóan visszafizetésre nem kerülõ (visszamaradó) betétállományt kell szerepeltetni az eredeti idõoszlopban, amelyet a hitelintézet a saját ismeretei szerint más idõintervallumban fog kifizetni. (Ezeket az átcsoportosításra kerülõ betétösszegeket az eredeti idõintervallumban — a kétszeres számbavétel elkerülése miatt — pozitív értékkel kell figyelembe venni, és hozzá kell adni a korrekció során a bázispozíció értékéhez.) Az átcsoportosítandó lejárt betétek összegét az a) oszlopban kell kimutatni. A 32. Betétek becsült kifizetése (levonandó) sorban kell a

Source: https://magyarkozlony.hu/hivatalos-lapok/519666164a46c1e7852355d0fcc6569015d62fcb/dokumentumok/d8674e2a1e77b3334e86bda8e73b34f287980026/letoltes